**Муниципальное бюджетное дошкольное образовательное**

**учреждение детский сад « Кэнчээри»**

 **«Дьүкээбил суһумун анныгар»**

**Оскуолаҕа киириэн иннинэҕи саастаах оҕолорго остуоруйа**

Автор: Васильева Альбина Кузьминична

воспитатель высшей категории.

Хонуу 2023

Таһырдьа итии да итии, умайар уот кураан сытыылаан турар кэмэ. Аарыма пальма анныгар Ийэ Тигр улаханнык ыалдьа сытар. Аттыгар оҕото кырачаан Тигрчээн ийэтин ыарыылаан уу иһэрдэр. Сөрүүн ууну иһэн, арыый көхсө кэҥээн ийэтэ оҕотугар улаханнык ыалдьыбытын, туох да көмөлөспөт буолбутун этэр. Тигрчээн ийэтин олус аһыннар да, тугу да көмөлөһөр кыаҕа суоҕуттан абаланар эрэ. Арай биирдэ ийэтэ түүл түһээбитин кэпсиир. Ыраах- ыраах, хоту муустаах байҕалга, силлиэ-буурҕа тохтоло суох ытылла турар сиригэр, олус кыраһыабай «Ньургуһун» диэн ааттаах кыыс олорор үһү. Ол кыыс хаамтаҕын аайы, кэнниттэн олус кэрэ дьүһүннээх сибэккилэр үүнэн тахсаллар үһү. Ол сибэккини көрдөххүнэ, туттаххына, сытын сыттаатаххына үтүөрүөҥ диэн үөһээҥҥи айыылар эппиттэр.

Тигрчээн хайаан да ол кэрэ Ньургуһун диэн ааттаах сибэккини көрдөөн булан аҕалыах буолан ийэтин кытта быраһаайдаһан ыраах айаҥҥа турунна. Ийэтэ уолун эмиэ да аһына, эмиэ да эрэнэ алгыы хаалла.

Тигрчээн, Чыыстай халлааҥҥа харбаспыт очуостарын сүдү арҕастарын уҥуордаан, Төбулэх ыырдарынан, Орто Дойду тоҕойдорунан, ытык «Кэлээдьин», кэрэ «Ю» хайа тэллэхтэринэн тура тэбинэн, оройдорунан ордууланан, Индигир эбэни уһаты-туора сыыйталаан, үрэхтэрин-күөллэрин ааҕыталаан, төрөөбүт сириттэн аттаммыта отут хонуга туолуута, биир сиргэ тиийэн кэлэр. Манна кыһын оройо, тохтоло суох силлиэ - буурҕа ытылла турар, хаар-муус байҕал сирэ эбит.

Тигрчээн хаары көрөн олус үөрдэ, күөлэһийдэ, дуоһуйа оонньоото, үҥкүүлээн да ылла. Ким эрэ туһах ииппитигэр куобах иҥнибитин көрөн үөрэр, сиир, иккис туһахха саһыл иҥнибитин эмиэ сиир, уонна салгыы айанныыр.

Хоһуун уол олорор сирэ олус кэрэ айылҕалаах, тыата бултаах-астаах, күөлэ араас балыктаах, куһа - хааһа дэлэй. Бултаах дойдуга үөскээн - төрөөн талбытынан дьаһанан олорбут. Ол курдук бултуу - алтыы олордоҕуна, кини булдун ким эрэ кэлэн муокастыыр, туһахха иҥнибит кыылын-сүөлүн сиэн кэбиһэр буолбут. Уол санааҕа түспүт. Кини булдугар ким кыттыспытын, ким кэлэн сиирин билиэн баҕаран сонордоһорго соруммут. Бастакы түүн манаабыт, ким да кэлбэтэх. Иккис түүн манаабыт, ким да кэлбэтэх. Үһүс түүн, түүн үөһүн саҕана, арай ким эрэ атаҕын тыаһа иһиллибит. Уол көрбүтэ, хаһан да харахтаан көрбөтөх кыыла кини туһаҕар иҥнибит булдун бокуойа суох сиэн киирэн барбыт. Хоһуун уол олус диэн кыыһырбыт, батыйатын ылан ол кыылга сүүрэн тиийдэ.

-Хантан хааннаах, кимтэн кииннээх, ханнык чолоҕор мин бэйэлээх Хоһуун уол суолбун бүөлээтиҥ, бултарбын уоран сиигин? Суох буола тарт! Кэбэлий! Өскөтө миэхэ утарсыаҥ, бэйэҕиттэн хоргутаар, эйигиннээҕэр буолуохтары самнарбытым! – диэн баран Тигрчээни тиэрэ баттыыр.

- Үҥэн сүктэн бокулуон буоллун, Хоһуун уол! Эн сүдү суолгун быьа хаамтым быһыылаах, алҕас! Аһын! Өлөрумэ миигин!- диэн Тигрчээн көрдөстө.

 - Һэ,һэ,һээ, көрдөһөр эбээт өссө кини! Һо,һо,һоо, өссө ааттаһар эбээт! Кимҥиний эн? Тоҕо мин бултарбын уоран сиигин? Этэ тарт. Өлөрөн кэбиһиэм!- диэн Хоһуун уол сүр суостаахтык бардьыгынаан тоҕо барда.

- Өлөрүмэ! Көрдөһөбүн! Ааттаһабын! Күн буол! Ый буол! Миигин иһит! Мин кэпсиэм тоҕо эн бултаргын сиэбиппин! Аһын!- диэн Тигрчээн көрдөстө.

Хоһуун уол Тигрчээн сүрэҕин батары анньаары туһаайбыт батыйатын холкутатта:

“ Чэ буоллун! Кэпсээ! Куота сорунума! Син биир ситиэм!”- диэтэ.

- Мин бу эн дойдугуттан ыраах, итии дойдуга олохтоох Баабыр диэн кыыл бииһин ууһуттан төрүттээх Тигрчээн диэн буолабын. Мин ийэм улаханнык ыалдьа сытар. Эһиэхэ олус кэрэ көстүүлээх «Ньургуһун» диэн сибэкки үүнэр уһу. Ол сибэккини көрдөҕүнэ, сыттаатаҕына мин ийэм үтүөрүө үһү. Ол иһин ол сибэккини көрдөөн мин бу кый ыраах кэллим. Наһаа өр айаннаан, аччыктаан, эн туһаххар иҥнибит кыыллары ыйытыыта суох улахан кыһалҕаттан сиэбитим. Ону бырастыы гын! Аны хаһан да сиэм суоҕа. Мин, мин ийэбин үтүөрдээри… - диэн баран Тигрчээн муҥнаах ытаан киирэн барда. .

- Оо, сурдээх ыраахтан кэлбиккин дии.Чэ ытаама! Бырастыы гынабын, аны хаһан да дьон булдун уоран сиэмэ!- диэн киһи эрэ буоллар Хоһуун уол Тигрчээни аһынна.

- Сөп,сөп! Аны хаһан даҕаны дьон булдун уоран сиэм суоҕа!- диэн Тигрчээн андаҕайда.

- Ол Ньургуһун сибэкки аны саас хаар ууллуута биирдэ ситэр-тыллар. Дьэ кырдьык тоҥ буору тобулан үүнэн тахсар кэрэ сибэкки буолар, өссө эмтээх диэн мин эбэм кэпсээччи. Билигин кыһын оройо, саас кэлиэ өссө да эрдэ. Бээ, бээ, хайдах эйиэхэ көмөлөһүөххэ сөбуй (толкуйдуур, төттөру-таары хаамыталыыр, кини бу хаһан да харахтаан көрбөтөх кыылыгар көмөлөһөргө сананна). Чэ сөп, мин ол Ньургуһун кыыс- сибэкки ханна олорорун үчүгэйдик билбэтэрбин да,эйиэхэ көмөлөһүөм, сирдиэм. Бардыбыт!

Ол баран иһэн тоҥуу хаарга ойуоккалыы сылдьар тииҥчээни көрөллөр. Тииҥчээн кинилэри көрөөт маска уйатыгар ойон тахсан саһан хаалар.

- Ээй, тииҥчээн! Кэл манна, биһигиттэн куттаныма!- диэн Хоһуун уол тииҥчээни ыҥырда.

- Уой! Уой! Мин эһигиттэн наһаа куттанабын. Кэлбэппин, манна уйабар олоруом - диэн тииҥчээн куттаммыт куолаһынан хардарда.

- Куттаныма тииҥчээн, биһи эйигин өлөрүөхпут суоҕа. Хата билэриҥ буолаарай, Ньургуһун кыыс - сибэкки ханна олороруй.

- Ол көстөр хайа кэннигэр олорор буолуохтаах – диэн тииҥчээн ыйан биэрдэ.

 Сөпкө баран эрэр эбиппит диэн Хоһуун уол Тигрчээнниин тииҥҥэ махтанан баран салгыы айаҥҥа туруннулар.

Ол айаннаан истэхтэринэ аттыларынан хара саһыл куотан истэҕинэ Хоһуун уол хаһыытаан тохтотто:

- Ээй! Саһылчаан куотума, кэл манна, куттаныма, өлөрүөм суоҕа. Хата билэрин буолаарай, Ньургуһун кыыс-сибэкки ханна олороруй?

- Оол хайа кэннигэр олорор буолуохтаах- диэн Саһылчаан ыйан биэрдэ. - Сөпкө баран эрэр эбиппит. Албыннаабатыҥ ини, албынныаҥ да сэрэн, миигин билэҕин – диэтэ Хоһуун уол.

- Суох, суох албыннаабаппын – диэн баран хара тыа маанылаах кыыла субурус гынан хаалла.

Хоһуун уол Тигрчээнниин хаарынан бүрүллүбүт очуос таас хайалар диэки салгыы айанныы турдулар.

Эмискэ күүстээх силлиэ-буурҕа түһэн халыҥ хаары ытыйбытан барда.

- Ээй! Буурҕа, кыратык тохтуу, уоскуйа түс эрэ. Эн аан дойдуну бүтүннүүтүн тилийэ көтөҕүн, олус күүстээххин. Билэриҥ буолаарай Ньургуһун кыыс-сибэкки ханна олороруй?

- Ол хайа кэннигэр олорор буолуохтаах- диэтэ буурҕа тобурах хаары ытыйарын быыһыгар.

Махтанан баран салгыы айаннаатылар.

Киэһэ буолла, халлаан хараҥарда, тохтоон кыратык сынньанарга, үссэнэргэ быһаарыннылар арай тулалара сып сырдык буолла. Хантайан көрбүттэрэ араас өҥүнэн дьиримнээн дьүкээбил уота суһумнуу оонньоото. Көрүөхтэн кэрэ көстүүнү көрөн абылатан чочумча олорбохтоотулар.

- Дьүкээбил! Дьүкээбил! Эн үөһээттэн барытын көрөҕүн, хараҥаны сырдатаҕын, Ньургуһун кыыс-сибэкки ханна олорорун билэриҥ буолаарай?

- Ол хайа кэннигэр олорор буолуохтаах- диэн дьүкээбил дьикти кэрэ куолаһынан ыллаан лыҥкынатта.

- Сөпкө баран эрэр эбиппит. Махтал Дьүкээбил!- Хоһуун уол махтанна.

Халлаан сырдаабытын кэннэ туран айаннаары сырыттахтарына, хантан кэлбиттэрэ биллибэккэ үс сур бөрөлөр баар буола түстүлэр.

- Бөрөлөр! Бөрөлөр! Эһиги сири-дойдуну биир гына сүүрэҕит, быһый атахтааххыт. Биһиги Ньургуһун кыыс-сибэкки олорор сирин көрдүү сылдьабыт. Баҕар билэргит буолаарай?

- Ээ билэн бөҕө буоллаҕа, Ньургуһун кыыс сибэкки ханна олорорун, ол гынан баран эппэппит!- диэтэ бөрөлөртөн саамай улаханнара.

- Тоҕо? Тоҕо эппэккит? – диэн Хоһуун уол соһуйда.

 - Биһиги Ньургуһуну харабыллыыбыт, кини ханна олорорун икки атахтаах да, түөрт да атахтаах билиэ суохтаах – диэтэ иккис бөрө.

- Оо, бөрөлөр, баһаалыста этиҥ даа. Ньургуһун кыыска бу Тигрчээнниин улахан кыһалҕаттан баран эрэбит. Тигрчээн наһаа ыраахтан, итии дойдуттан кэлбит, кини ийэтэ улаханнык ыалдьыбыт, Ньургуһун сибэккини көрдөҕүнэ, туттаҕына үтүөрүө үһү.

- Оо дьэ, кыһалҕа эбит. Хайыыбытый бөрөлөр? – диэн улахан бөрө табаарыстарыттан ыйытта. Саамай кыра хачаайы бөрө туох эрэ диэн кини кулгааҕар сибигинэйдэ - Чэ, оччоҕуна биһиги таабырыннарбытын таай, барытын таайыаҥ, Ньургуһуҥҥа сирдиэхпит, таайыаҥ суҕа кэлбит сиргитинэн төннө тураарыҥ .

Хоһуун уол сөбүлэстэ.

- Бастакы таабырын: « Аан дойдуга саамай күүстээх, саамай өйдөөх ким баарый?» - атын бөрөлөр «Мин! Мин!» дэһэллэр, күлсэллэр, өссө биирдэстэрэ хаарга төкүнүйэ сылдьан күлэр.

Хоһуун уол тохтуу туһэн баран : « КИҺИ!» диир.

Бөрө: Саамай сөп! Бу аан дойдуга саамай күүстээх, саамай өйдөөх КИЬИ баар! Бу таабырыны таайдыҥ, аны иккис таабырын: «Күлэ, күлэ күлүмүрдүүр, салбана, салбана салаамахтыыр баар үһү» ол тугуй?

Атын бөрөлөр: «Таайыаҥ суоҕа! Таайыаҥ суоҕа!» - дии дии эккирэһэллэр.

Хоһуун уол толкуйдуур, төттөрү-таары хаамыталыыр.

- Мин онтон наһаа куттанабын, дьоннор онтон туһанан олороллор – үһүс бөрө эттэ.

Хоһуун уол: Аа! Биллим! Уот!- таайбытыттан үөрэн саҥа аллайда.

- Таайда! Таайда! Эмиэ таайда!- диэн бөрөлөр хаһыытаһа түстүлэр.

-Хоһуун уол, эн наһаа да өйдөөх эбиккин, таабырыннарбытын таайдыҥ, ол иһин биһиги эһигини Ньургуһуҥҥа сирдиэхпит, илдьиэхпит. Чэ, бардыбыт.

Бөрөлөр киһи куйахата күүрүөхтүү улуйан онолойдулар, иннилэрин диэки түһүнэн кэбистилэр. Хоһуун уол Тигрчээнниин саппай уопсан тоҥуу хаар устун сиэлэ истилэр.

Өр өтөр гымматылар, кырдьык туруук таас хайа кэннигэр биир дьоҕус балаҕан турарыгар тиийэн кэллилэр. Балаҕан үөлэһиттэн бур бур буруо тахсар. Балаҕан иһигэр көтөн түспүттэрэ, көмүлүөк оһох иннигэр көрүөхтэн кэрэ дьүһүннээх кыыс оҕо уһун суһуоҕун тараана олорор эбит.

Ньургуһун соһуйан ойон турда:- Хайа бу тугуй? Тоҕо кэллигит? – диэн нарын намчы куолаһынан ыйытта.

- Ньургуһун, бу Хоһуун уол уонна Тигрчээн эйиэхэ улахан наадалаах буолан кэлбиттэр – диэтэ улахан бөрө.

- Сөп чэ, эһиги тахсыҥ, дьиэни харабыллааҥ. Бөрөлөр үтүрүһэ- үтүрүһэ тахсан бардылар.

- Онтон эһиги туохха кэллигит?- диэн Ньургуһун намыын куолаһынан ыйытта.

Хоһуун уол:- Ньургуһун! Бу Тигрчээн олус ыраахтан , итии дойдуттан кэлбит. Кини ийэтэ улаханнык ыалдьыбыт, Ньургуһун сибэккини көрдөҕүнэ, туттаҕына, сыттаатаҕына үтүөрүө үһү. Ол иһин эн кэрэ мөссүөҥҥэр сүгүрүйэ, көрдөһө кэлбит.

Ньургуһун киэмсийэ туттар:- Ол мин кэрэ мөссүөнүм туһунан ыраах, итии дойдуга кытта иһиллибит эбит дии. Ол гынан баран билигин дьыл кэмэ кыһын, буолаары буолан тымныы саамай оройо! Хайдах да кыһын бүтэ илигинэ мин сибэккилэрим тыллыбаттар. Тугунан да көмөлөһөр кыаҕым суох! – диэн баран киэр хайыста.

 - Оо, оччоҕо мин ийэм өлөр буоллаҕа дии – диэн Тигрчээн муҥнаах саҥа таһааран ытаата- Аһын даа, көмөлөс! Ааттаһабын! Көрдөһөбүн! – диэн тобуктаан сүгүрүйдэ.

- Көмөлөс Ньургуһун! Көрдөһөбүн! – Хоһуун уол баһын хоҥкутан тобуктаата..

- Оо, дьэ! Хайыах бэйэбиний- Ньургуһун Тигрчээни олус аһынна.

Өр өтөр буолбата : - Сөп чэ, билигин аал уоппуттан көрдөһөн көрүүм. Бэрт түргэнник хамсанан алаадьы буһаран сырылатта. Алаадьы минньигэс сыта дьиэ иһин бүтүннүү тунуйда. Көмүлүөккэ куура хаппыт хардаҕастары толору быраҕаттаан эбии күөдьүтэн отунна, уонна дьэ алаадьынан аһата-аһата, кымыс кута-кута аал уотуттан көрдөспүтүнэн барда.

,,Аал уотум иччитэ, бырдьа бытык, аһаа сиэ, мичик гын…- Ньургуһун кэрэчээн обуйук уоһа эрэ хамсыыр, үөһээ хантайан айыылартан көрдөһөн уһун кыламана ибирдиир...

 Таһырдьа эмискэ балаҕаны суулларыах айылаах силлиэ – буурҕа түстэ, үүнэн турар тоҥ мастар тоһута барар тыастара иһилиннэ, киһи куйахата күүрүөх айылаах тыал иһиирэн сирилэтэрэ иһилиннэ. Чочумча соҕус буолан баран, били силлиэрэ – боллуора, мууһунан, хаарынан ыһыахтана турбут халлаан чуумпура түстэ...Аны бу хоту дойдуга олус кэтэһэр, олус күүтэр күммүт ыас хараҥа былыттары кыйдаан чэмэличчи тыган таҕыста. Балаҕан түннүгүн мууһа ууллан, балаҕан иһэ сыпсырдык буолла... Онон манан харалдьыктар таҕыстылар... Ньургуһун сүүрэн тиийэн утуйар оронун бэриинэтин арыйбыта доҕоор, куобах тириитэ суорҕан анныгар хара саарыл (фиолетовай) өҥнөөх, ортотугар күннээх, көрөрүөхтэн кэрэ сибэккилэр тоҥ буору тобулан үүнэн тахсан эрэллэр эбит.

* Чэ, халлаан уларыйа илигинэ түргэнник төһө наадыйаргытын үргээн ылыҥ! – диэн ыксаабыт куолаһынан соруйда. Тигрчээн төһө наадатын хомуйан ыаҕайаҕа угуталаата. Эмискэ хабыс хараҥа буолла, этиҥ этэр, чаҕылҕан чаҕылыйар, курулас ардах түһэр тыаһа иһилиннэ, кэҕэ этэр куолаһа, чыычаахтар ыллаан чубугураһар саҥалара, хомус тыаһа, эмиэ да оҕолор күлсэр саҥалара иһиллэн ааста... Онтон эмиэ кыһыҥҥылыы силлиэ – буурҕа хаары ытыйар тыаһа иһилиннэ...
* Улахан махтал Ньургуһун! Көрдөһүүбүн быһа гыммакка сибэккилэргин биэрбиккэр! Сүгүрүйэр.
* Хоһуун уол эйиэхэ эмиэ улахан махтал буоллун! Эн баар буолаҥҥын бу кэрэ дьүһүннээх сибэккини буллум. Хоһуун уоллуун куустуһаллар.
* Чэ, мин дойдубар сүүрдүм, түргэнник тиийэн ийэбин үтүөрдүүм.

Тигрчээн ньургуһуну көрдүү баран иһэн көрсүбүт кыылларын көрсүтэлиир, барыларыгар махтанан ааһар. Кыыллар бары киниэхэ этэҥҥэ айаннаан тиийэригэр, ийэтэ үтүөрэригэр баҕара хаалаллар.

Маҥнайгы көстүү. Экраҥҥа итии дойду. Тигрчээн ийэтигэр сибэккини биэрэр, ийэтэ турар, куустуһаллар. (теневой кестүү).

 МАҤНАЙГЫ чааһа буттэ!

ИККИС чааһа.

Ведущай: О5олоор, кэлиҥ-кэлиҥ, түннүгүнэн көрүҥ эрэ, ким эрэ иһэр.

(таһырдьа Дед Мороз салааскаҕа мөһөөччүктээх таһырдьа турар елка тула хаама сылдьар эбит. Эмискэ Дьэгэ Бааба уонна Абааһы сүүрэн кэлэллэр, Дед Мороз мөһөөччүгүн былдьаан ылаллар, куоталлар. Дед Мороз кинилэри эккирэтэн иһэн охтон туһэр).

Айалаан дьойолоон детсадка киирэр.

Дед Мороз: Иэдээн буолла! Улахан иэдээн буолла! О5олорго илдьэ кэлбит подароктарбын түөкуттэр былдьаан ыллылар. Эккирэтиэххэ, тутуталыахха наада!

Ведущай: Оо, Дед Мороз, наһаа айманыма, билигин полицияҕа телефоннуохпут, кинилэр булан аҕалыахтара. О5олоор, полицияҕа ханнык нүөмэрга эрийэр этибитий?

Дед Мороз: Ээ дьэ бэрт эбит, сатаналар кэннибиттэн кэлэн былдьаан бардылар, чэ полициялар туталлар ини.

Ведущай: Уоскуй, Дед Мороз, тутан аҕалыахтара, бу манна олорон сынньан, оҕолор эйиэхэ хоһоон, ырыа кэһиилээх олороллор.Эйиигин наһаа кэтэстилэр.

Дед Мороз: Ээй, оҕолорбун эҕэрдэлиирбин олох да умнан кэбиспиппин дии. (оҕолору, төрөппүттэри эҕэрдэлиир).

(харыйа диэки хайыһар)

Дед Мороз: Оо, бу мин эһиэхэ учугэйдик бырааһынньыктаатыннар диэн ыыппыт харыйабын олус да үчүгэйдик симээбиккит, араас оонньуулары ыйаабыккыт, ол гынан баран тоҕо уота суоҕуй? Мин билигин уматыам. (харыйа тула хаама сылдьан « Трахтибидох,тибидох кэрэ харыйа умайыый» дии дии торуоскатынан далбаатыыр, харыйа араас өҥнөөх уоттарынан күлүмүрдүү түһэр).

Ведущай: Эҥин араас уотунан күлүмүрдээн олус да кэрэ эбит биһиги харыйабыт. (Бары ытыстарын таһыналлар). Чэ эрэ, оҕолоор, харыйабытын тула Эһээбитин кытта үҥкүүлүөххэйиҥ эрэ.

«В лесу родилась елочка».

Ведущай: Дед Мороз, эн манна олорон сынньан, билигин оҕолор эйиэхэ анаан хоһоон аа5ыахтара, ырыа ыллыахтара.

КОНЦЕРТ.

Дед Мороз оҕолору хайгыыр.

Эмискэ Полиция Дьэгэ Баабалаах Абааһыны ыһыытаппытынан-хаһыытаппытынан саҕаларыттан соһон киллэрэр.

Полиция: Бу түөкүттэри тутан аҕаллым! (чиэс биэрэр уонна тахсар).

Дед Мороз: Аа, сатаналар тутуллар күннээх эбиккит дии, аҕалыҥ мин мөһөөччүкпүн! Тургэнник!

Дьэгэ Бааба: Мэ! Мэ! Мөһөөччүгүн бу баар! (мөһөөччүгү Дед Мороз иннигэр быраҕар, сибигинэһэ сибигинэһэ күлсэллэр).

Дед Мороз: Дьэ, дьэ бу мин мөһөөччүгүм!билигин оҕолорбор кэһиибин туҥэтиэм! (мөһөөччүгүн иһиттэн иччитэх подарок хоруопкатын таһаарар, ол иһиттэн кэмпиэт сууларын, мандарин хахтарын таһааран быраҕаттыыр, онтон аҥаар саппыкыны, мотоцикл каскатын, сок иһитин, араас бөхтөрү таһаарталыыр).

Абааһылаах Дьэгэ Бааба күлэ күлэ ол бөхтөрү оҕолорго биэрэ сатыыллар.

Дед Мороз кыыһырар: Бу мин подароктарым буолбатахтар. Ханна гынныгыт? Аҕалыҥ! Биэрбэтэххитинэ куһаҕан буолуо!

Дьэгэ Бааба: Биһиги эһиги подароктаргытын кистээбиппит, булуҥ бэйэҕит! (түөрт араас өҥнөөх кумааҕылары быраҕар) Көрдөөҥ!- диэн баран ыһыытыы ыһыытыы куоталлар.

Дед Мороз: Бу тугуй? Туох кумааҕыларый? Ээй! Ханна куоттугут?

Ведущай кумааҕылары арыйан көрөр, оҕолорго быһаарар, түөрт группаҕа арахсан детсад иһин схемата ойууламмыт картатынан сирдэтэн подароктарын көрдүүллэр. (холобур: заведующай хоһугар компьютернай остуол анныттан, кыра группаҕа баар улахан грузовой машина кузовыттан и.т.д.

Дед Мороз: Һуу, хата подароктарбытын буллубут. Чэ, о5олоор, миигин атын детсад о5олоро күүтэллэр, онон ыксыыбын, барыым.

Өссө эҕэрдэлиир. Быраһаайдаһан барар.

ИККИС ЧААЬА.

ВЕД: О5олоор, кэлин, кэлин, туннугунэн керун эрэ. Ким эрэ иьэр. (Таьырдьа Тымныы о5онньор салааскалаах елка тула хама сылдьар. Эмискэ Дьэгэ Бааба уонна Абааьы суурэн кэлэллэр, Тымныы о5онньор подарогын былдьаан ылаллар, араастаан дьээбэлэнэ- дьээбэлэнэ куоталлар. Тымныы о5онньор кинилэри эккирэтэн иьэн охтон туьэр.)

Айалаан – ойолоон дутсадка киирэр.

Т-О: Иэдээн буолла! Улахан иэдээн буолла! О5олорго илдьэ кэльит подароктарбын туекуттэр былдьаан ыллылар. Эккирэтиэххэ наада!

ВЕД: ОО, Тымныы о5онньор, наьаа айманыма, билигин полиция5а телефоннуохпут, кинилэр булан а5алыахтара. О5олоор, полиция5а ханнык нуемэргэ эрийэр этибитий?

Т-О: ОО дьэ бэрт эбит, сатаналар кэннибиттэн кэлэн былдьаан бардылар, чэ полициялар туталлар ини.

ВЕД: Уоскуй ТЫмныы о5онньор, тутан а5алыахтара, бу манна олорон сылдьан сынньан, бу о5олор эйиэхэ хоьоон, ырыа кэьиилээх олороллор. Эйиигин наьаа кэтэстилэр.

Т-О: Ээй, о5олорбун да э5эрдэлиирбин умнан кэбиспиппин дии.

О5олору, тереппуттэри Сана дьылынан э5эрдэлиир. Елка диэки хайыьар.

Т-О: Оо, бу мин эьиэхэ ыыппыт харыйабын олус да учугэйдик симээбиккит, ол гынан баран то5о уота суо5уй? Мин билигин уматыам. (Ус тегул урэ сатыыр, елка умайбат. О5олору ынырар, бары урэллэр, елка умайар).

ВЕД: Уой, маладьыастар! Энин араас уотунан кулумурдээн олус да кэрэ эбит биьиги харыйабыт. Чэ эрэ о5олоор, харыйабыт тула Эьээбитин кытта ункуулуеххэйин эрэ.

« В лесу родилась елочка» аныгылыы музыкатынан хамсаныылаах ункуу.

Тымныы о5онньор о5олору хайгыыр.

ВЕД: Тымныы о5онньор эьээбит эн манна олорон сынньан, билигин о5олор эйиэхэ анаан ырыа ыллыахтара, хоьоон аа5ыахтара.

1. Стихи про Деда Мороза (Розалина, Арина, Сева)
2. Песня ПИ ЭС ПИ.
3. Стихи про Новый год (монтаж).
4. Оркестр.
5. Песня « Сана Дьыл»

Тымныы О5онньор о5олору хайгыыр.

 - Хайа бу, полициялар ханна суттулэр?

( Полиция танаьын танныбыт тереппут Дьэгэ баабаны уонна Абааьыны са5аларыттан тутан киллэрэр.)

Полиция: бу Кэнчээри детсад дуо? Бу текуттэри тутан а5аллым. (чиэс биэрэр, тахсан барар).

ВЕД баьыыбалыыр.

Т-О: Аа, сатаналар! Тутуллар куннээх эбиккит дии. А5алын мин меьееччукпун! Тургэнник!

ДЬ-Б: Мэ! Мэ! Меьееччугун бу баар! (меьееччугу Тымныы о5онньор иннигэр быра5ар, Абааьылыын сибигинэьэ сибигинэьэ кулсэллэр).

Т-О: Буо, Буо дьэ бу баар мин меьееччугум! Билиг о5олорбор кэьиибин тунэтиэм. (меьееччугун иьиттэн иччитэх подарок хоруопкатын таьаарар, иьиттэн кэмпиэт сууларын ыьар, анаар саппыкыны таьаарар, сок иьитин, араас бехтеру таьаарталыыр).

Абааьы Дьэгэ Баабалаан дэлби кулсэллэр, ол бехтеру о5олорго сыналыыллар).

Т-О кыыьырар: Бу мин подароктарым буолбатахтар! Ханна гынныгыт? А5алын! Биэрбэтэххитинэ куьа5ан буолуо!

ДЬ – Б: БИьиги эьиги подароктаргытын кистээбиппит, булун бэйэ5ит! Кердеен! (Уонна терт араас еннеех кумаа5ылары быра5ар, куоталлар).

Т-О: Бу тугуй? Туох кумаа5ыларый? Ээй! Ханна куоттугут?

ВЕД: О5олоор, бу кумаа5ыларга биьи детсадпыт картата ойууламмыт эбит, бу картанан сирдэтэн Эьиги подароктары булуохтааххыт, кыьыл крестик уруьуйдаммыт сиригэр подароктары кистээбиттэр. (О5олор туертуу буолан подароктарын булан кэлэллэр).

Т-О: Ьуу, хата подароктарбытын буллубут. Чэ, о5олоор, миигин атын детсад о6олоро куутэллэр, онон ыксыыбын, барыым. (Э5эрдэлиир, быраьаайдаьан барар).